ΓΡΑΠΤΗ ΕΡΩΤΗΣΗ E-0543/03

υποβολή: Elisabeth Schroedter (Verts/ALE) προς την Επιτροπή

(26 Φεβρουαρίου 2003)

Θέμα: Κρεμαστή γέφυρα για τη σύνδεση του Rgen

Η DEGES σχεδιάζει κατ' εντολή της Ομοσπονδιακής Κυβέρνησης της Γερμανίας τη σύνδεση του Rgen μέσω μίας κρεμαστής γέφυρας με πυλώνες ύψους 126 μέτρων. Το έργο βλάπτει το άγριο φυσικό τοπίο του νησιού και της παρακείμενης στεριάς. Η μοναδικότητα του νησιού και ο φυσικός του πλούτος αποτελούν εδώ και γενιές τα εχέγγυα του ποιοτικού τουρισμού και εξασφαλίζουν στους κατοίκους του νησιού το εισόδημά τους. Το έργο θα ενισχυθεί κατά 50 % από το ΕΤΠΑ, αν και δενφίσταται προφανής λόγος για κάτι τέτοιο. Ο συντελεστής φορτίου της παρούσας σύνδεσης έχει σημειώσει εμφανή διόρθωση προς τα κάτω το 2000 σε σύγκριση με το 1992.

1. α) Γνωρίζει η Επιτροπή ότι το ως άνω αναφερόμενο έργο δεν είναι επιβεβλημένο, διότι η χωρητικότητα της ήδηπάρχουσας γέφυρας κατά κανόνα είναι επαρκής, και ότι μόνο ορισμένες ημέρες παρατηρείται κυκλοφοριακή συμφόρηση (έναρξη τουριστικής περιόδου, λήξη τουριστικής περιόδου)·

β) Γνωρίζει η Επιτροπή ότι η παράλληλη σιδηροδρομική σύνδεση διαθέτει επαρκή μεταφορική ικανότητα, γεγονός το οποίο μέχρις στιγμής δεν έχει ληφθεί επαρκώςπόψη·

2. α) Πώς κρίνει η Επιτροπή τον οικονομικό σχεδιασμό της γέφυρας, που προβλέπει ότι η αποπληρωμή των πιστώσεων θα γίνει από την επιβολή διοδίων·

β) Γνωρίζει η Επιτροπή ότι τα εν λόγω διόδια ενδέχεται να μην καταβάλλονται, αφού ηπάρχουσα σύνδεση για τον τοπικό πληθυσμό παραμένει χωρίς διόδια·

3. Πώς κρίνει η Επιτροπή, το γεγονός ότι η γέφυρα θα αποτελέσει σημαντικό εμπόδιο στη γραμμή σύνδεσης δύο ευρωπαϊκών προστατευόμενων περιοχών (DE 1543-401, DE 1747-401) για τα αποδημητικά πτηνά και τα θαλασσοπούλια βάσει της οδηγίας για τα άγρια πτηνά 79/409 ΕΕΚ·

4. α) Κρίνει η Επιτροπή, παρά όλα τα προαναφερθέντα, ότι το εν λόγω έργο πρέπει να ενισχυθεί με πιστώσεις του ΕΤΠΑ·

β) Αν τούτο συμβαίνει, πώς δικαιολογεί την άποψή της·

Απάντηση του κ. Barnier εξ ονόματος της Επιτροπής

(9 Απριλίου 2003)

Η Επιτροπή γνωρίζει τα σχέδια της κυβέρνηση του Mecklenburg-Vorpommern να κατασκευάσει μια νέα γέφυρα πάνω από τα Ziegelgraben και Strelasund — δυτικά τηςφιστάμενης κινητής σιδηροδρομικής γέφυρας. Η νέα γέφυρα έχει σχεδιαστεί ως κρεμαστή γέφυρα, που συγκρατείται από δύο πυλώνες, και έχει μελετηθεί έτσι ώστε να επιτρέπει την διέλευση πλοίων. Υπάρχει πρόθεση να είναι γέφυρα με διόδια. Ο σχεδιασμός και η χρηματοδότηση της γέφυρας, που απετέλεσε αντικείμενο δημοπρασίας, ανήκει στο χώρο ευθύνης των γερμανικών ομοσπονδιακών και κρατικών αρχών, και όχι της Επιτροπής.

Όσον αφορά τις πιθανές επιπτώσεις της γέφυρας στη ζωή των πτηνών της περιοχής, όπως αναφέρει το Αξιότιμο Μέλος του Ευρωπαϊκού Κοινοβουλίου, η Επιτροπή προς το παρόν διερευνά το θέμα αυτό. Με βάση τις διαθέσιμες πληροφορίες, η Επιτροπή ανέλαβε δράση προκειμένου να εξασφαλίσει ότι η Ομοσπονδιακή Δημοκρατία της Γερμανίας εκπληρώνει τιςποχρεώσεις της με βάση το άρθρο 6 παράγραφος 3 της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1), όσον αφορά τις πιθανές επιπτώσεις της σχεδιαζόμενης γέφυρας. Ως αποτέλεσμα, οι Γερμανικές αρχές πραγματοποιούν πρόσθετη εκτίμηση των πιθανών επιπτώσεων της γέφυρας στις μετακινήσεις των πουλιών.

Οι Γερμανικές αρχές δεν ζήτησαν τη στήριξη του έργου από την Ένωση στα πλαίσια των Διαρθρωτικών Ταμείων.

(1) ΕΕ L 206 της 22.7.1992.